open-index/open-wikipedia-markdown huggingface dataset:
Βαθύρρευμα Τρικάλων

Το **Βαθύρρευμα** (γνωστό και ως **Βαθύρεμα**) είναι ορεινό χωριό στον δήμο Πύλης των Τρικάλων. Σύμφωνα με την απογραφή του 2021, ο πληθυσμός του ανέρχεται στους 54 κατοίκους.

## Γενικά στοιχεία
Το Βαθύρρευμα βρίσκεται προς τα δυτικά όρια της Θεσσαλίας με την Περιφέρεια Ηπείρου, νότια από την κορυφή Λουπάτα της Νότιας Πίνδου, σε υψόμετρο 940 μέτρων. Eίναι γνωστό και ως *Βαθύρεμα*, ονομασία η οποία σχετίζεται με τη γεωγραφική του θέση. 

Απέχει 48 χιλιόμετρα από τα Τρίκαλα και 32 χιλιόμετρα δυτικά από την Πύλη (έδρα του δήμου) ενώ στην άκρη του χωριού περνάει η ΕΟ Άρτας - Τρικάλων. Η γύρω περιοχή είναι κατάφυτη από έλατα και οξυές ενώ ψηλότερα υψώνονται γυμνές βουνοκορφές. Χαρακτηριστικό της είναι τα άφθονα νερά και ρέματα (Γκούρα, Βλαχόβρυση, Λαιούσα, Μουσαμάς, Μπουκουβάλα, Παλιοκόπρι, Ποτιστής, Κανάλια, Λιβάδια, Βαθυρεματιώτης). Εκκλησιαστικά, το χωριό υπάγεται στη Μητρόπολη Τρίκκης, Γαρδικίου και Πύλης. Η κεντρική εκκλησία του Βαθυρρεύματος είναι αφιερωμένη στο Άγιο Πνεύμα και είναι συνδεδεμένη με ετήσιο πανηγύρι. Άλλη σημαντική εκδήλωση του χωριού είναι η γιορτή πέστροφας.

## Ιστορικά στοιχεία
Το Βαθύρρευμα αναφέρεται για πρώτη φορά στην οθωμανική απογραφή του 1454/55, ταυτιζόμενο με τον οικισμό *Vasirama*. Συγκεκριμένα καταγράφεται ως τιμάριο καστροφυλάκων και παράλληλα χάσι του Οθωμανού διοικητή των Τρικάλων. Μεταγενέστερα, αναφέρεται σε διάφορες γραπτές μαρτυρίες του 16ου αιώνα, του 1688 και των παραμονών της Ελληνικής Επανάστασης ως Βαθύρεμα, ενώ μνημονεύεται και από τον Γάλλο περιηγητή Πουκεβίλ. Σύμφωνα με κώδικα του 1820, είχε μόλις δύο οικίες, ενώ μερικές δεκαετίες αργότερα (1878), αυτές πλέον ανέρχονταν στις 35.

Το χωριό, όπως και το μεγαλύτερο κομμάτι της Θεσσαλίας, υπήχθη στην Ελλάδα το 1881, έπειτα από τη Συμφωνία της Κωνσταντινούπολης. Η πρώτη απογραφή των ελληνικών αρχών που διεξήχθη το ίδιο έτος, βρήκε στο Βαθύρρευμα 80 κατοίκους, ενώ δημοσίευμα αθηναϊκής εφημερίδας του 1891 κατέγραφε τις αντίξοες συνθήκες διαβίωσης που επικρατούσαν. Στις αρχές του 20ού αιώνα, το Βαθύρρευμα αποτελούσε ακόμη τσιφλίκι. Κατά τις παραμονές του Β΄ Παγκοσμίου Πολέμου, στο χωριό ζούσαν 285 άτομα.

Στο Βαθύρρευμα γεννήθηκε ο φιλόλογος και πανεπιστημιακός Λάμπρος Βαρελάς (1968).

## Διοικητικά - πληθυσμιακά στοιχεία
Αναφέρεται, μετά την ενσωμάτωση της Θεσσαλίας, το 1883 στο ΦΕΚ 126Α - 02/04/1883 να προσαρτάται στον τότε δήμο Κοθωνίων. Το 1966 το ΦΕΚ 119Α - 07/06/1966 ορίστηκε έδρα της ομώνυμης νεοϊδρυθείσας κοινότητας. Σύμφωνα με το πρόγραμμα ''Καλλικράτης'' αποτελεί την ομώνυμη κοινότητα που υπάγεται στη Δημοτική Ενότητα Πινδέων του Δήμου Πύλης. Η πορεία του πληθυσμού, μετά τον Β' Παγκόσμιο Πόλεμο, σύμφωνα με τις απογραφές είναι: 

## Εξωτερικοί σύνδεσμοι

* Βαθύρρευμα Τρικάλων από το Αρχειακό και οπτικοακουστικό υλικό ερευνών της Ακαδημίας Αθηνών.
* Η πεζοπορική διαδρομή: Βαθύρρευμα Τρικάλων - κορυφή Δραμπάλα από τον ιστότοπο https://el.wikiloc.com/.
* Το ταπεινό ξωκλήσι της Αγίας Τριάδας στο στο Βαθύρεμα Τρικάλων από τον ιστότοπο https://thesekdromi.gr/.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Τζόνι Μπράβο

Το **Τζόνι Μπράβο** (αγγλικά: *Johnny Bravo*) είναι μια αμερικανική τηλεοπτική σειρά κινουμένων σχεδίων που δημιουργήθηκε από τον Βαν Παρτιμπλ για το Cartoon Network. Η σειρά έκανε πρεμιέρα στις 14 Ιουλίου του 1997 και τελείωσε στις 27 Αυγούστου του 2004 και αποτέλεσε την δεύτερη παραγωγή της σειράς πρωτότυπων κινουμένων σχεδίων του Cartoon Network. Ο Τζόνι Μπράβο, ένας μυώδης και εγωκεντρικός νεαρός, ο οποίος ζει με την μητέρα του, προσπαθεί συνεχώς να γνωρίσει και να βγει ραντεβού με κοπέλες, καταλήγοντας κάθε φορά σε διάφορες περιπέτειες και αλλόκοτες καταστάσεις. Ο χαρακτήρας του Τζόνι είναι εμπνευσμένος από τον Έλβις Πρίσλεϊ και τον Τζέιμς Ντιν, τόσο η βαρύτονη φωνή όσο και η εμφάνιση του με μπλε τζιν και μαύρα γυαλιά.

## Επεισόδια
Ο Παρτιμπλ έδωσε την αρχική ιδέα για την σειρά στo στούντιο παραγωγής κινουμένων σχεδίων της Hanna-Barbera το οποίο του ζήτησε να φτιάξει μια μικρή σειρά κινουμένων σχεδίων διαρκείας 7 λεπτών. Μετά από μόλις 3 επεισόδια μικρού μήκους, η σειρά είχε αποκτήσει σημαντική αναγνώριση και το στούντιο ζήτησε την παραγωγή ενός ολόκληρου κύκλου. Η σειρά στο σύνολο είχε 65 επεισόδια (2 επιπλέον ειδικά επεισόδια).

## Χαρακτήρες
* Ο πρωταγωνιστής **Τζόνι Μπράβο,** ο οποίος μπλέκει διαρκώς σε περιπέτειες προσπαθώντας να βγει ραντεβού με κοπέλες. Στη σειρά ο Τζόνι συχνά αναδείχνει του μυς του μπροστά σε κοπέλες και η υπερβολικά μεγάλη ιδέα που έχει για τον εαυτό του τον κάνει να αναφέρεται σε αυτόν ως "το δώρο του θεού προς τις γυναίκες".
* Η **Μπάνι Μπράβο** (ή αλλιώς Μαμά Μπράβο), που είναι η μητέρα του Τζόνι η οποία παρουσιάζεται σαν μια γυναίκα με χαοτικό και περιπετειώδες παρελθόν που νοιάζεται πάρα πολύ για τον Τζόνι. Ανησυχεί πως με την τάση του να προσεγγίζει κάθε κοπέλα που βλέπει Ο Τζόνι δεν θα βρει ποτέ αληθινή αγάπη.
* Η μικρή κοκκινομάλλα **Σούζι**, ένα πολύ έξυπνο δεκάχρονο κοριτσάκι της γειτονιάς που ενοχλεί συχνά τον Τζόνι και τον ακολουθεί στις περιπέτειες του.
* Ο **Καρλ**, ένας ιδιοφυής αλλά όχι ιδιαίτερα δημοφιλής σπασίκλας που έχει ως είδωλο του τον Τζόνι και τον χρησιμοποιεί συχνά για τα επιστημονικά του πειράματα.
* Ο **Ποπς,** ο τσιγγούνης ιδιοκτήτης του τοπικού εστιατορίου. Θεωρείται η πατρική εικόνα του Τζόνι καθώς πολλές φορές του παρέχει συμβουλές για τα προβλήματα του.

## Πηγές
* 
* 

Κατηγορία:Τηλεοπτικές σειρές κινουμένων σχεδίων
Κατηγορία:Αμερικανικές τηλεοπτικές σειρές κινουμένων σχεδίων
Κατηγορία:Τηλεοπτικές σειρές του Cartoon Network
Κατηγορία:Τηλεοπτικές σειρές της Hanna-Barbara
Μότσαρτ και Σολ ελάσσονα

Η Σολ ελάσσονα θεωρήθηκε η κλίμακα μέσω της οποίας ο Βόλφγκανγκ Αμαντέους Μότσαρτ εξέφρασε καλύτερα τη θλίψη και την τραγικότητα  και πολλά από τα έργα του σε ελάσσονες κλίμακες είναι σε σολ ελάσσονα. Αν και ο Μότσαρτ χρησιμοποίησε διάφορες ελάσσονες κλίμακες στις συμφωνίες του, η Σολ ελάσσονα είναι η μόνη από αυτές που χρησιμοποίησε ως κύρια στις αριθμημένες συμφωνίες του.

Στην κλασική εποχή, οι συμφωνίες σε Σολ ελάσσονα χρησιμοποιούσαν σχεδόν πάντα τέσσερα κόρνα, δύο σε Σολ και δύο άλτο σε Σι ύφεση.  Ένα άλλο χαρακτηριστικό των συμφωνιών σε Σολ ελάσσονα που παρατηρήθηκε στην 25η και 40ή συμφωνία του Μότσαρτ ήταν το ότι επέλεξε την υποδεσπόζουσα της σχετικής κλίμακας (της Σι ύφεση μείζονας), δηλαδή τη Μι ύφεση μείζονα, για το αργό μέρος. Άλλα παραδείγματα συνθέσεων που ακολουθούν αυτή την τακτική περιλαμβάνουν  τη συμφωνία Opus 6 No. 6 του Γ. Κ. Μπαχ που συνέθεσε το 1769, την 39η του Χάυντν (1768/69) και τη συμφωνία σε Σολ ελάσσονα του Γιόχαν Μπάμπτιστ Βάνχαλ που έγραψε πριν το 1771 (Bryan Gm1). 

Μεμονωμένα τμήματα σε αυτή την τονικότητα μέσα στις συνθέσεις του Μότσαρτ μπορεί επίσης να χαρακτηρίζονται από μεγάλη τραγικότητα, ένα παράδειγμα είναι το μεσαίο τμήμα σε Σολ ελάσσονα από το κατά τα άλλα γαλήνιο αργό μέρος του Κοντσέρτου του για πιάνο No. 20.

## Κατάλογος έργων
Ακολουθεί ένας κατάλογος με συνθέσεις και μέρη του Μότσαρτ σε Σολ ελάσσονα:

* Ο Θεός είναι το καταφύγιό μας, Κ. 20
* Andante από την 5η Συμφωνία, Κ. 22
* Φούγκα σε Σολ ελάσσονα, K. 154 (385k) (για όργανο)
* Allegro από το Κουαρτέτο Εγχόρδων No. 6, Κ. 159
* 25η Συμφωνία, K. 183/173dB
* «Vorrei punirti indegno» από το La finta giardiniera, K. 196
* "Agnus Dei" από τη Missa Brevis No. 9, K. 275/272b
* Allegro σε Σολ ελάσσονα, K. 312/189i/590d (πρώτο μέρος μιας ανολοκλήρωτης σονάτας)
* 6 παραλλαγές σε Σολ ελάσσονα στο "Helas, j'ai perdu mon amant", Κ. 360 (για βιολί και πιάνο)
* Andante con moto από τη σονάτα για βιολί σε Μι ύφεση μείζονα, K. 380
* "Rex tremendae", και "Domine Jesu Christe" (Andante con moto, Σολ ελάσσονα) από το Ρέκβιεμ σε Ρε ελάσσονα, Κ. 626
* Φούγκα σε Σολ ελάσσονα, Κ. 401/375e (για όργανο)
* Andante un poco sostenuto από το Κοντσέρτο για πιάνο No. 18, Κ. 456
* Der Zauberer, Κ. 472
* Κουαρτέτο για πιάνο No. 1, Κ. 478
* Κουιντέτο εγχόρδων σε Σολ ελάσσονα, Κ. 516
* 40ή Συμφωνία, Κ. 550
* "Ach, ich fühl's" από την όπερα Ο Μαγικός Αυλός, Κ. 620

## Δείτε επίσης

* Μπετόβεν και Ντο ελάσσονα

## Παραπομπές


Κατηγορία:Συνθέσεις του Βόλφγκανγκ Αμαντέους Μότσαρτ
Κατηγορία:Βόλφγκανγκ Αμαντέους Μότσαρτ
Παλιρροϊκό κλείδωμα

[μικρογραφία|300x300εσ|Το παλιρροϊκό κλείδωμα έχει ως αποτέλεσμα η [Σελήνη να περιστρέφεται γύρω από τον άξονά της στον ίδιο περίπου χρόνο που χρειάζεται για να περιστραφεί γύρω από τη Γη. Έτσι, η Σελήνη διατηρεί το ίδιο πρόσωπο στραμμένο προς τη Γη, όπως φαίνεται στο αριστερό σχήμα. Η Σελήνη εμφανίζεται σε πολική όψη και δεν απεικονίζεται σε κλίμακα. Εάν η Σελήνη δεν περιστρεφόταν καθόλου, θα έδειχνε εναλλάξ την κοντινή και την μακρινή της πλευρά στη Γη, ενώ κινούνταν γύρω από τη Γη σε τροχιά, όπως φαίνεται στο δεξιό σχήμα.]]
[μικρογραφία|300x300εσ| Πλάγια όψη του συστήματος [Πλούτωνας (πλανήτης νάνος)|Πλούτωνα-Χάροντα. Ο Πλούτωνας και ο Χάροντας είναι παλιρροϊκά κλειδωμένοι μεταξύ τους. Ο Χάροντας είναι αρκετά ογκώδης ώστε το κέντρο βάρους του συστήματος να βρίσκεται έξω από τον Πλούτωνα. Έτσι, ο Πλούτωνας και ο Χάροντας μερικές φορές θεωρούνται δυαδικό σύστημα.]]

Το **παλιρροϊκό κλείδωμα** (tidal locking) μεταξύ ενός ζεύγους ουρανίων σωμάτων που βρίσκονται σε τροχιά, συμβαίνει όταν ο ρυθμός περιστροφής του ενός σώματος γύρω από το άλλο διατηρείται σταθερός και παρουσιάζει κάποιου είδους συντονισμό με το ρυθμό περιφοράς του. Στην ειδική περίπτωση που ένα παλιρροϊκά κλειδωμένο σώμα εκτελεί σύγχρονη περιστροφή, ο χρόνος που χρειάζεται για να περιστραφεί γύρω από τον άξονά του ταυτίζεται με το χρόνο που χρειάζεται να εκτελέσει μια πλήρη περιφορά γύρω από το άλλο σώμα του συστήματος. Παράδειγμα παλιρροϊκού κλειδώματος συναντάμε στο σύστημα Γης-Σελήνης, στο οποίο η Σελήνη εκτελεί σύγχρονη περιστροφή γύρω από τη Γη και ως εκ τούτου έχει πάντοτε στραμμένο το ίδιο ημισφαίριο προς τη Γη. Συνήθως, σε ένα διπλό σύστημα ουρανίων σωμάτων, μόνο το μικρότερο από τα δύο είναι παλιρροιακά κλειδωμένο ως προς το μεγαλύτερο. Ωστόσο, εάν τόσο η διαφορά μάζας μεταξύ των δύο σωμάτων όσο και η απόσταση μεταξύ τους είναι σχετικά μικρές, το καθένα μπορεί να κλειδωθεί παλιρροϊκά στο άλλο. Παράδειγμα αμοιβαίου παλιρροϊκού κλειδώματος αποτελούν τα συστήματα Πλούτωνα-Χάροντα και Έριδας-Δυσνομίας. Εναλλακτικές ονομασίες για τη κατάσταση παλιρροϊκού κλειδώματος είναι **βαρυτικό κλείδωμα**, **δεσμευμένη περιστροφή** και **κλείδωμα περιστροφής–τροχιάς**.

## Λίστα γνωστών παλιρροϊκά κλειδωμένων σωμάτων
### Ηλιακό σύστημα

## Δείτε επίσης
* Παλιρροϊκές δυνάμεις
* Όριο του Roche
* Βαρύτητα
* Βαρυτικό πεδίο
* Νόμος της παγκόσμιας έλξης
* Παλίρροια

## Παραπομπές


## Βιβλιογραφία
* J. Audouze, Guy Israel: *Cambridge Atlas of Astronomy.* Cambridge University Press and Newnes Books, Cambridge 1985, ISBN 0-521-26369-7.
* C. D. Murray, S. F. Dermott: *Solar System Dynamics.* Cambridge University Press, Cambridge 2003, ISBN 0-521-57597-4.

Κατηγορία:Τροχιές
Κατηγορία:Ουράνια μηχανική
Κατηγορία:Παλιρροϊκές δυνάμεις
Σφαγή του Μεσόβουνου

Η **Σφαγή του Μεσόβουνου** αναφέρεται σε δύο σφαγές που διέπραξαν μέλη της Βέρμαχτ στο χωριό Μεσόβουνο της Πτολεμαΐδας, κατά τη διάρκεια της κατοχής της Ελλάδας από τις δυνάμεις του Άξονα, που πραγματοποιήθηκαν στις 23 Οκτωβρίου 1941 και στις 22 Απριλίου 1944. 

Στις 23 Οκτωβρίου 1941, στρατιώτες της Βέρμαχτ σκότωσαν όλους τους άνδρες ηλικίας 16 εώς 69 ετών, γαζώνοντας τους με πολυβόλα και καίγοντας τα σπίτια τους. Το 1944 το χωριό ισοπεδώθηκε από τα ναζιστικά στρατεύματα δύο μέρες πριν από τη σφαγή του χωριούΠύργοι στην Πτολεμαΐδα. Συνολικά σκοτώθηκαν 268 άμαχοι.   

Η σφαγή του 1941, στο Μεσόβουνο ήταν μέρος μαζικών εκτελέσεων από τους Ναζί που έγιναν από τις 17 έως τις 28 Οκτωβρίου, με τις υπόλοιπες εκτελέσεις των κατοίκων του χωριού του Καλόκαστρου και των Κερδυλίων Σερρών, του Κλειστού, της Κυδωνιάς και του Αμπελόφυτου. στο Κιλκίς .  

Στο χωριό γίνονται ετήσιες τελετές στη μνήμη των θυμάτων, στις οποίες συμμετέχουν επίσημα μέλη της Βουλής των Ελλήνων και ο/η Πρόεδρος της Ελλάδας. 

## Παραπομπές

Κατηγορία:Σφαγές κατά τον Β΄ Παγκόσμιο Πόλεμο στην Ελλάδα
Κατηγορία:Συγκρούσεις το 1941
Χανς φον Πέχμαν

Ο **Χανς φον Πέχμαν** (1 Απριλίου 1850 – 19 Απριλίου 1902) ήταν Γερμανός χημικός, γνωστός για την ανακάλυψη του διαζωμεθανίου το 1894, επίσης γνωστός για τη λεγόμενη *συμπύκνωση Pechmann* και τη σύνθεση πυραζολίου. Επίσης, πρώτος παρασκεύασε στο εργαστήριο 1,2-δικετόνες (π.χ. διακετύλιο), ακετονοδικαρβοξυλικό οξύ, μεθυλογλυοξάλη και διφαινυλτρικετόνη, και επίσης καθιέρωσε τη συμμετρική δομή της ανθρακινόνης.

Πρόσθετα, ο Πέχμαν παρήγαγε το πρώτο παράδειγμα στερεού πολυαιθυλενίου, το 1898, μέσω της αποσύνθεσης του διαζωμεθανίου.

Γεννήθηκε στη Νυρεμβέργη και σπούδασε με τον Heinrich Limpricht στο Πανεπιστήμιο του Greifswald. Διετέλεσε καθηγητής στο Πανεπιστήμιο του Μονάχου μέχρι το 1895. Ήταν καθηγητής στο Πανεπιστήμιο του Tübingen από το 1895 μέχρι το θάνατό του. Αυτοκτόνησε παίρνοντας κυάνιο, σε ηλικία μόλις 52 ετών.

## Δημοσιεύσεις

** *Volhard's Anleitung zur Qualitativen chemischen Analyse* . Chemisches Labolatorium des Staates, München 9th & 10th ed. 1901 Digital edition by the University and State Library Düsseldorf
** *Anleitung zur quantitativen Analyse nach Cl. Zimmermann : zum Gebrauche im chemischen Laboratorium des Staates zu München* . Chemisches Laboratorium des Staates, München 10th ed. 1901 Digital edition by the University and State Library Düsseldorf

## Παραπομπές


## Εξωτερικοί σύνδεσμοι
* 

Κατηγορία:Γερμανοί χημικοί
Πεύκη Τρικάλων

Η **Πεύκη** (κατά την Τουρκοκρατία **Στρούζα**) είναι ορεινό χωριό του νομού Τρικάλων του Δήμου Μετεώρων ενώ παλαιότερα υπαγόταν στον Δήμο Μαλακασίου. Βρίσκεται σε υψόμετρο 850 μέτρων περιτριγυρισμένη από τα πευκοδάση (εξ' ού και το όνομα της) της Λάζινας, των Καναλιών και της Μπράβας. Απέχει 35 χιλιόμετρα από την Καλαμπάκα και μόλις 2.500 μέτρα από την Εθνική οδό Τρικάλων-Ιωαννίνων. Στην κάτω πλευρά του χωριού βρίσκεται το ποτάμι που έρχεται από τον Κορυδαλλό όπου η τοξωτή γέφυρα που υπάρχει εκεί εξυπηρετούσε την συγκοινωνία Θεσσαλίας-Ηπείρου από τις αρχές του 19ου αιώνα. Οι κάτοικοι, που ανέρχονται περίπου στους 300, είναι βλάχικης καταγωγής και ασχολούνται περισσότερο με την κτηνοτροφία και την γεωργία και λιγότερο με την υλοτομία. 

## Το χωριό
Στο κέντρο του χωριού υπάρχει η πλατεία με τον τεράστιο πλάτανο που εδώ και πολλά χρόνια χαρίζει σκιά στους κατοίκους και στους επισκέπτες του χωριού. Γύρω από την πλατεία βρίσκονται τα καφενεία του χωριού, η εκκλησία του Αγίου Νικολάου, το παλιό σχολείο και η βρύση με το τρεχούμενο νερό από το πηγάδι. Το 2017 εγκαινιάστηκε το ***Λαογραφικό Μουσείο Πεύκης*** που μέσα από τα εκθέματα του αναπαρίσταται ο τρόπος ζωής, οι παραδόσεις και οι δουλειές των κατοίκων της. Αξιοσημείωτη είναι και η καθημερινή λειτουργία του ανακαινισμένου νερόμυλου (Μοάρα) και του υδροτριβείου (Δριστέλα). Η Πεύκη έχει επίσης και πολιτιστικό σύλλογο, ο οποίος από το 2014 και εξής διοργανώνει και συμμετέχει σε διάφορες πολιτιστικές εκδηλώσεις με κυριότερη το ετήσιο πανηγύρι του χωριού στις 14 Αυγούστου. Στο χωριό τοποθετούνται και παιδικές κατασκηνώσεις οι οποίες όμως δεν λειτουργούν πια.

## Ιστορία
Η Πεύκη διαθέτει πλούσια ιστορία ανά τις δεκαετίες ωστόσο, το ιστορικό γεγονός που την έχει σημαδέψει είναι οι δύο πυρπολήσεις της από τους Γερμανούς, το 1943 και στις 17 Ιουλίου του 1944. Την δεύτερη φορά επιπλέον, πήραν όμηρους όλους τους άνδρες άνω των 15 ετών και τους οδήγησαν στην Γερμανία, ενώ συγκέντρωσαν τα γυναικόπαιδα στην εκκλησία του Αγίου Νικολάου για να τα κάψουν. Ως εκ θαύματος ανήμερα της Αγίας Μαρίνας ανεστάλη το κάψιμο και έτσι σώθηκαν. Για το λόγο αυτό οι κάτοικοι έκτισαν το 1989 την εκκλησία της Αγίας Μαρίνας και κάθε χρόνο ανήμερα της γιορτής της (17 Ιουλίου) πανηγυρίζουν.

## Πηγές

* Μητρούσιας, Ευάγγελος (2017), *Εγκαινιάστηκε το Λαογραφικό Μουσείο Πεύκης Καλαμπάκας.* ΕΡΤnews:https://www.ertnews.gr/perifereiakoi-stathmoi/larisa/​egkeniastike-laografiko-mousio-pefkis-kalabakas/
* Οικισμός Πεύκης. Infotourist Meteora
* *Πεύκη Τρικάλων, Δήμος Καλαμπάκας:*https://buk.gr/el/poli-perioxi/peyki-3

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Μετεώρων
Persona 5

Το ***Persona 5*** είναι βιντεοπαιχνίδι ρόλων. Αναπτύχθηκε και δημοσιεύτηκε από την Atlus και κυκλοφόρησε το 2016 στην Ιαπωνία (και παγκόσμια το 2017) για το PlayStation 3 και το PlayStation 4. Αργότερα, μία ανανεωμένη έκδοση, με το όνομα *Persona 5 Royal*, κυκλοφόρησε για το PlayStation 4, υπολογιστές, και όλες τις κονσόλες 9ης γενιάς.

Η πλοκή του παιχνιδιού διαδραματίζεται στο σημερινό Τόκιο, όπου ένας μαθητής λυκείου, ο Ρεν, αφού έχει κατηγορηθεί εσφαλμένα για επίθεση ενάντιών ενός μεθυσμένου πολιτικού και έχει τεθεί υπό επιτήρηση, μετεγγράφεται σε νέο σχολείο. Κατά την διάρκεια της περιπέτειας, αυτός και κάποιοι συμμαθητές του αποκτούν την δυνατότητα να επικαλούνται τις ενσαρκώσεις των καταπιεσμένων τους εαυτών ("Περσόνες"), και δημιουργούν μία μυστική ομάδα, τους Phantom Thieves of Hearts, ούτως ώστε να εξερευνήσουν το Metaverse (έναν υπερφυσικό κόσμο αποτελούμενο από τις κρυφές επιθυμίες και σκέψεις των ανθρώπων), και να "κλέψουν" τις καρδιές ανθρώπων με κακόβουλες προθέσεις.  

Το παιχνίδι λαμβάνει μέρος στην διάρκεια ενός σχολικού έτους, με πλήρη κύκλο μέρας-νύχτας και καιρού.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Βιντεοπαιχνίδια Xbox Series
Κατηγορία:Βιντεοπαιχνίδια του Xbox One
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια με cel-shaded γραφικά
Κατηγορία:Βιντεοπαιχνίδια με εναλλακτικούς τερματισμούς
Κατηγορία:Βιντεοπαιχνίδια τοποθετημένα στο Τόκιο
Κατηγορία:Βιντεοπαιχνίδια τοποθετημένα στον 21ο αιώνα
Κατηγορία:Βιντεοπαιχνίδια τοποθετημένα στο 2017
Κατηγορία:Βιντεοπαιχνίδια ανεπτυγμένα στην Ιαπωνία
Κατηγορία:Βιντεοπαιχνίδια που έγιναν τηλεοπτικά προγράμματα
Κατηγορία:Βιντεοπαιχνίδια που έγιναν κόμικς
Κατηγορία:Βιντεοπαιχνίδια ρόλων
Κατηγορία:Βιντεοπαιχνίδια του PlayStation 5
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια του Nintendo Switch
Κατηγορία:Βιντεοπαιχνίδια του 2016
Κατηγορία:Σελίδες με πηγές CS1 στα Ιαπωνικά (ja)
Κατηγορία:Σελίδες με πηγές CS1 στα Γαλλικά (fr)
Κατηγορία:Σελίδες με πηγές CS1 στα Γερμανικά (de)
Κατηγορία:Λήμματα που περιέχουν κείμενο στα ιαπωνικά
Κατηγορία:Shōnen anime και manga
Κατηγορία:Manga του 2016
Ανισότητα Γκιμπς

Στα μαθηματικά, η **ανισότητα Γκιμπς** ή **ανισότητα πληροφορίας** (αναφέρεται και ως **ανισότητα Gibbs**) λέει ότι για οποιεσδήποτε δύο διακριτές κατανομές p = (p_1, \ldots, p_n) και q = (q_1, \ldots, q_n), ισχύει ότι
:-\sum_{i = 1}^n p_i \log p_i \leq -\sum_{i = 1}^n p_i \log q_i.

Η ανισότητα παίρνει το όνομά της από τον Τζοσάια Γουίλαρντ Γκιμπς.

## Αποδείξεις

### Απόδειξη με ανισότητα Τζένσεν

Θα χρησιμοποιήσουμε την εξής μορφή της ανισότητας Τζένσεν για κοίλη συνάρτηση f και τυχαία μεταβλητή X:
:E[f(X)] \geq f(E[X]).
Θεωρούμε την τυχαία μεταβλητή X με κατανομή την p και την συνάρτηση f(x) = \log x, που είναι κυρτή. Επομένως,
:-\sum_{i = 1}^n p_i \log \left(\tfrac{p_i}{q_i}\right)
  = \sum_{i = 1}^n p_i \log \left(\tfrac{q_i}{p_i}\right)
  = E\left[\log \left(\tfrac{q_x}{p_x}\right)\right]
  \geq \log \left(E\left[\tfrac{q_x}{p_x}\right]\right)
  \geq \log \left(\sum_{i = 1}^n p_i \tfrac{q_i}{p_i}\right)
  = \log \left(\sum_{i = 1}^n q_i \right) = \log 1 = 0.

Αναδιατάσσοντας, λαμβάνουμε την ανισότητα Γκμιπς,
:-\sum_{i = 1}^n p_i \log \left(\tfrac{p_i}{q_i}\right) \geq 0 
\Leftrightarrow 
-\sum_{i = 1}^n p_i \log p_i \geq - \sum_{i = 1} p_i \log q_i.

### Απόδειξη με ανισότητα λογαρίθμου-αθροίσματος

Η ανισότητα λογαρίθμου-αθροίσματος δίνει ότι για οποιεσδήποτε ακολουθίες a_1, \ldots, a_n και b_1, \ldots, b_n
:\sum_{i = 1}^n a_i \log \left( \frac{a_i}{b_i} \right) \geq a \log \left( \frac{a}{b} \right),
όπου a = \sum_{i = 1}^n a_i και b = \sum_{i = 1}^n b_i.

Θέτοντας a_i = p_i και b_i = q_i, τότε a = b = 1, λαμβάνουμε 
:\sum_{i = 1}^n p_i \log \left( \frac{p_i}{q_i} \right) \geq 1 \log \left( \frac{1}{1} \right) = 0.

Αναδιατάσσοντας όπως στην προηγούμενη απόδειξη, λαμβάνουμε το ζητούμενο.

## Δείτε επίσης
* Εντροπία πληροφοριών
* Απόκλιση Kullback–Leibler (Χρησιμοποιείται στην απόδειξη ότι η απόκλιση είναι πάντοτε μη-αρνητική)
* Θεωρία πληροφορίας
* Ανισότητα λογαρίθμου-αθροίσματος

## Παραπομπές


Κατηγορία:Ανισότητες
Κατηγορία:Θεωρία της Πληροφορίας
Φαμπρίτσιο ντελ Καρρέττο

Ο **Φαμπρίτσιο ντελ Καρρέττο** (Φινάλε Λίγκουρε, Λιγυρία, 1455 - 10 Ιανουαρίου 1521) ήταν Ιταλός ευγενής που έγινε Μέγας Μάγιστρος των Ιωαννιτών Ιπποτών (1513 - 1521). Ο Φαμπρίτσιο ντελ Καρρέττο ήταν το 4ο παιδί του Τζιοβάννι ντελ Καρρέττο, μαρκησίου του Φινάλε και της Βαλεντίνας Αντόρνο, κόρης του Μπαρνάμπα Αντόρνο, Δόγη της Γένοβας, ο μεγάλος του αδελφός ήταν ο Καρδινάλιος Καρλο Ντομένικο ντελ Καρέτο. Στη νεότητα του έζησε μερικά χρόνια στη Ρόδο, επέστρεψε στην Ιταλία και διεκδίκησε από τον πάπα Ιννοκέντιο Η΄ την ηγεσία της Σάντα Μαρία του ιερού ναού του Τιμίου Σταυρού στο Μιλάνο. Τις διοικητικές του ικανότητες τις έδειξε στη μεταφορά γαλέρων από τη Γένοβα στη Ρόδο για να ενισχύσει την άμυνα του νησιού από την Οθωμανική αυτοκρατορία, διορίστηκε Καπετάνιος των Γαλέρων (1500). Επέστρεψε στη Ρώμη όταν ο Μέγας Μάγιστρος τον διόρισε εκπρόσωπο του Τάγματος στην Αγία Έδρα (1502). Αργότερα έγινε Στρατηγός του Τάγματος και διοικητής του Ιταλικού τμήματος (1509). Ο Πάπας Ιούλιος Β΄ του ανάθεσε νέα διοικητικά καθήκοντα, τον συνόδευσε στην Τέταρτη Σύνοδο του Λατερανού (1512). Επέστρεψε κατόπιν στη Ρόδο και ανέλαβε τη διοίκηση δύο Γαλέρων στην υπηρεσία του Τάγματος. Ο Μέγας Μάγιστρος Γκι ντε Μπλανσφόρ πέθανε στη Ζάκυνθο (24 Νοεμβρίου 1513) αλλά έφτασαν τα νέα στη Ρόδο αργότερα (13 Δεκεμβρίου 1513).Σε δύο μέρες το Συμβούλιο των Ιπποτών εξέλεξε νέο Μάγιστρο τον Φαμπρίτσιο ντελ Καρρέττο. Τα επτά έτη της διακυβέρνησης του συνέχισε να επεκτείνει τις οχυρώσεις, ενίσχυσε όλα τα Δωδεκάνησα με τρόφιμα και πολεμοφόδια. Ο Φαμπρίτσιο ντελ Καρρέττο πέθανε μετά από σύντομη ασθένεια (10 Ιανουαρίου 1521), ήταν ο τελευταίος Μέγας Μάγιστρος των Ιωαννιτών που τάφηκε στη Ρόδο. Με τον διάδοχο του Φιλίπ ντε Βιλιέ ντε λ' Ιλ-Αντάμ η Ρόδος θα κατακτηθεί από τον Οθωμανό Σουλτάνο Σουλειμάν τον Μεγαλοπρεπή και η έδρα του Τάγματος θα μετακινηθεί στη Μάλτα (1530).

## Παραπομπές



## Πηγές

*Louis-François de Villeneuve-Bargemont, Monumens des grands-maitres de l'ordre de Saint Jean de Jérusalem ou vues des tombeaux élevés à Jérusalem, à Ptolémais, à Rhodes, à Malte, etc., accompagnés de notices historiques sur chacun des grands-maitres (Paris: J. J. Blaise, 1829)

Κατηγορία:Ιπποτοκρατία στη Ρόδο
Γκι ντε Μπλανσφόρ

Ο **Γκι ντε Μπλανσφόρ** (1446 - 1513) ήταν ο 42ος Μέγας Μάγιστρος των Ιωαννιτών Ιπποτών (1512 - 1513). Όταν πέθανε ο Μέγας Μάγιστρος Εμερί ντ' Αμπουάζ (1512) επελέγη από τους εκλέκτορες του Τάγματος νέος Μέγας Μάγιστρος. Την εποχή εκείνη ο Γκι ντε Μπλανσφόρ βρισκόταν στην Νίκαια, αναχώρησε για την Ρόδο αλλά δεν πρόλαβε να φτάσει επειδή πέθανε στο ταξίδι, τον διαδέχθηκε ο Φαμπρίτσιο ντελ Καρρέττο.

## Παραπομπές



## Πηγές

*Louis-François de Villeneuve-Bargemont, Monumens des grands-maitres de l'ordre de Saint Jean de Jérusalem ou vues des tombeaux élevés à Jérusalem, à Ptolémais, à Rhodes, à Malte, etc., accompagnés de notices historiques sur chacun des grands-maitres (Paris: J. J. Blaise, 1829)

Κατηγορία:Ιπποτοκρατία στη Ρόδο
Βαλαμάνδρι Τρικάλων

Το **Βαλαμάνδριο** ή **Βαλαμάνδρι** (ιστορικά γνωστό ως **Βαλομάνδρι**) είναι οικισμός στον Δήμο Πύλης της Περιφερειακής Ενότητας Τρικάλων στη Θεσσαλία. Σύμφωνα με την απογραφή του 2021, ο πληθυσμός του ανέρχεται στους 116 κατοίκους.

## Γενικά και ιστορικά στοιχεία
Το Βαλαμάνδρι βρίσκεται στον Θεσσαλικό κάμπο σε υψόμετρο 115 μέτρων, σε απόσταση περίπου 7 χιλιόμετρα δυτικά από το κέντρο των Τρικάλων και 15 χιλιόμετρα βορειοανατολικά από την Πύλη (έδρα του δήμου). Βορειοανατολικά του χωριού περνάει ο Πηνειός ποταμός, νότια είναι ο Παραπόταμος με τον Πορταϊκό ποταμό, νοτιοδυτικά η Κάτω Ελάτη και βορειοδυτικά η Φωτάδα.

Η ονομασία του οφείλεται στο γεγονός πως πριν ακόμη κατοικηθεί, η συγκεκριμένη τοποθεσία αποτελούσε βοσκότοπος για βούβαλους (*βάλια* στην τοπική θεσσαλική διάλεκτο). Χαρακτηρίζεται ως σχετικά νεότερο χωριό, με το έτος της δημιουργίας του να ανάγεται γύρω στο 1750, καθώς δεν μνημονεύεται από παλαιότερες πηγές. Η πρώτη απογραφή των ελληνικών αρχών που διεξήχθη το 1881 αμέσως μετά την Ένωση της Θεσσαλίας με την Ελλάδα βρήκε στο Βαλομάνδρι 55 κατοίκους, ενώ στις αρχές του 20ού αιώνα, το χωριό ήταν ακόμη τσιφλίκι. Το 1940, μετονομάστηκε σε Βαλαμάνδρι.

Διοικητικά, το 1883 στο ΦΕΚ 126Α - 02/04/1883 να προσαρτάται στον τότε δήμο Πιαλίων. Σύμφωνα με το πρόγραμμα ''Καλλικράτης'', μαζί με τον Παραπόταμο και τη Λιλή αποτελούν την κοινότητα Παραποτάμου που υπάγεται στη Δημοτική Ενότητα Πινδέων του Δήμου Πύλης. 

## Απογραφές πληθυσμού
Η πορεία του πληθυσμού, μετά τον Β' Παγκόσμιο Πόλεμο, σύμφωνα με τις απογραφές είναι:

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Παραπόταμος Τρικάλων

Ο **Παραπόταμος** είναι οικισμός στη Θεσσαλία και την Περιφερειακή Ενότητα Τρικάλων.

## Γενικά στοιχεία
Ο Παραπόταμος βρίσκεται στον Θεσσαλικό κάμπο σε υψόμετρο 110 μέτρων, δίπλα στις όχθες του Πορταϊκού (ή Ανάποδος) που ανατολικότερα συμβάλλει στον Πηνειό ποταμό. Απέχει περίπου 10 χιλιόμετρα δυτικά από το κέντρο των Τρικάλων και 13 χιλιόμετρα βορειοανατολικά από την Πύλη (έδρα του δήμου). Βόρεια είναι το Βαλαμάνδρι, νότια η Πηγή, νοτιοδυτικά η Λιλή. Πρόκειται για εύφορο χωριό το οποίο παράγει πολλά γεωργικά προϊόντα.  

Αναφέρεται, μετά την Ένωση της Θεσσαλίας, με την παλιά του ονομασία από την Τουρκοκρατία ως *Τσαγκαλί*, το 1883 στο ΦΕΚ 126Α - 02/04/1883 να προσαρτάται στον τότε δήμο Πιαλίων. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1927 με το ΦΕΚ 306Α - 22/12/1927 μετονομάστηκε σε Παραπόταμος. Σύμφωνα με το πρόγραμμα ''Καλλικράτης'', μαζί με το Βαλαμάνδρι και τη Λιλή αποτελούν την κοινότητα Παραποτάμου που υπάγεται στη Δημοτική Ενότητα Πινδέων του Δήμου Πύλης και σύμφωνα με την απογραφή 2011 απογράφησαν 197 κάτοικοι. Η πορεία του πληθυσμού, μετά τον Β' Παγκόσμιο Πόλεμο, σύμφωνα με τις απογραφές είναι:

## Εξωτερικοί σύνδεσμοι

* Φωτογραφίες από τον Παραπόταμο Τρικάλων στον ιστότοπο https://www.greece.com/.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Σογιούζ-FG

Το όχημα εκτόξευσης Soyuz-FG ήταν μια βελτιωμένη έκδοση του Soyuz-U από την οικογένεια πυραύλων R-7, που σχεδιάστηκε και κατασκευάστηκε από την TsSKB-Progress στη Σαμάρα της Ρωσίας. Το σύστημα καθοδήγησης, πλοήγησης και ελέγχου αναπτύχθηκε και κατασκευάστηκε από το «Polisvit» Special Design Bureau[6] (Kharkov, Ουκρανία).

Το Soyuz-FG πραγματοποίησε την παρθενική του πτήση στις 20 Μαΐου 2001, μεταφέροντας ένα διαστημόπλοιο φορτίου Progress στον Διεθνή Διαστημικό Σταθμό (ISS). Αποσύρθηκε μετά την εκτόξευση του Soyuz MS-15 στις 25 Σεπτεμβρίου 2019 στον ISS. το αναλογικό σύστημα ελέγχου περιόρισε σημαντικά τις δυνατότητές του και προκάλεσε την αντικατάστασή του από το Soyuz-2.[7] Από τις 30 Οκτωβρίου 2002 έως τις 25 Σεπτεμβρίου 2019, το Soyuz-FG ήταν το μόνο όχημα που χρησιμοποιήθηκε από τη Ρωσική Ομοσπονδιακή Διαστημική Υπηρεσία για την εκτόξευση του διαστημικού σκάφους Soyuz-TMA και Soyuz-MS στον ISS.

Για πτήσεις χωρίς πλήρωμα, το Soyuz-FG πέταξε προαιρετικά με ανώτερη βαθμίδα Fregat, που αναπτύχθηκε και παρήχθη από την ένωση Lavochkin στο Khimki. Η παρθενική πτήση αυτής της διαμόρφωσης έγινε στις 2 Ιουνίου 2003, η πρώτη από τις δέκα τέτοιες εκτοξεύσεις.[3] Οι εκτοξεύσεις της διαμόρφωσης Soyuz-FG/Fregat διατέθηκαν στο εμπόριο από μια ευρωπαϊκή-ρωσική εταιρεία που ονομάζεται Starsem.

Το Soyuz-FG εκτοξεύτηκε από το κοσμοδρόμιο Baikonur στο Καζακστάν, από το Gagarin's Start (pad LC-1/5) για αποστολές με πλήρωμα και από το LC-31/6 για εκτοξεύσεις δορυφόρων με την παραλλαγή Fregat.

Το Soyuz-FG πραγματοποίησε 64 επιτυχημένες εκτοξεύσεις μέχρι την πρώτη του αποτυχία στις 11 Οκτωβρίου 2018 με την αποστολή Soyuz MS-10. Μια εγγραφή βίντεο της διαστημικής πτήσης που κυκλοφόρησε αρκετές εβδομάδες αργότερα υποδηλώνει έναν ελαττωματικό αισθητήρα, που είχε ως αποτέλεσμα την καταστροφή του πυραύλου. Το πλήρωμα, ο αστροναύτης της NASA Nick Hague και ο Ρώσος κοσμοναύτης Aleksey Ovchinin, διέφυγαν με ασφάλεια.[8]

## Παραπομπές


## Εξωτερικοί σύνδεσμοι
* 

Κατηγορία:Πρόγραμμα Σογιούζ
Κατηγορία:Σελίδες με πηγές CS1 στα Ρωσικά (ru)
Ανισότητα λογαρίθμου-αθροίσματος

Στα μαθηματικά, η **ανισότητα λογαρίθμου-αθροίσματος** λέει ότι για μη-αρνητικούς πραγματικούς αριθμούς a_1, \ldots, a_n και b_1, \ldots, b_n, ισχύει ότι
:
\sum_{i = 1}^n a_i \log \left( \frac{a_i}{b_i} \right) 
  \geq \left( \sum_{i = 1}^n a_i \right) \log \left( \frac{\sum_{i = 1}^n a_i}{\sum_{i = 1}^n b_i} \right).

Η ανισότητα βρίσκει αρκετές εφαρμογές στην θεωρία πληροφορίας.

## Απόδειξη

Θα χρησιμοποιήσουμε την εξής μορφή της ανισότητας Γένσεν:
:\lambda_1 f(x_1) + \ldots + \lambda_n f(x_n) \geq f\left( \lambda_1 x_1 + \ldots + \lambda_n x_n\right),
για κάθε x_1, \ldots, x_n και \lambda_1, \ldots, \lambda_n \geq 0 με \lambda_1 + \ldots + \lambda_n = 1.

Έστω a = \sum_{i = 1}^n a_i και b = \sum_{I =1}^n b_i. Τότε,
:
Χρησιμοποιώντας την παραπάνω μορφή της ανισότητας Γένσεν για την κυρτή συνάρτηση f(x) = -\log x με \lambda_i = a_i/a και x_i = \frac{b_i/a}{a_i/a}, έχουμε ότι
:
Συνδυάζοντας τις () και () λαμβάνουμε την ζητούμενη ανισότητα.

## Δείτε επίσης
* Εντροπία πληροφοριών
* Απόκλιση Kullback–Leibler 
* Ανισότητα Γκιμπς

## Παραπομπές


Κατηγορία:Ανισότητες
Κατηγορία:Θεωρία της Πληροφορίας
Ταυτότητα Μπιαναϊμέ

Στην θεωρία πιθανοτήτων η **ταυτότητα Μπιαναϊμέ** (Bienayme) αναφέρεται στην μαθηματική ταυτότητα για τη διακύμανση του αθροίσματος n τυχαίων μεταβλητών
:
\operatorname{Var}\left( \sum_{i=1}^n X_i \right) = \sum_{i=1}^n \operatorname{Var}(X_i) + \sum_{i \neq j} \operatorname{Cov}(X_i, X_j),

όπου \operatorname{Cov}(X, Y) είναι η συνδιακύμανση των X και Y.

Όταν οι τυχαίες μεταβλητές είναι ανεξάρτητες, τότε η ταυτότητα απλοποιείται ως εξής
:
\operatorname{Var}\left( \sum_{i=1}^n X_i \right) = \sum_{i=1}^n \operatorname{Var}(X_i).


## Παραδείγματα

* Για n = 2, η ταυτότητα έχει τη μορφή
::
\operatorname{Var}(X_1 + X_2) = \operatorname{Var}(X_1) + \operatorname{Var}(X_2) + 2 \operatorname{Cov}(X_1, X_2).

* Για n = 3, η ταυτότητα έχει τη μορφή
::
\operatorname{Var}(X_1 + X_2 + X_3) = \operatorname{Var}(X_1) + \operatorname{Var}(X_2) + \operatorname{Var}(X_3) + 2 \operatorname{Cov}(X_1, X_2) + 2 \operatorname{Cov}(X_1, X_3) + 2 \operatorname{Cov}(X_2, X_3).


## Απόδειξη

## Δείτε επίσης
* Διακύμανση
* Ανισότητα Τσεμπισιόφ
* Συνδιακύμανση

## Παραπομπές


Κατηγορία:Θεωρία πιθανοτήτων
Κατηγορία:Μαθηματικές ταυτότητες
Πορθμός του Παλκ

[right|thumb|300px|Η [Γέφυρα του Αδάμ, η οποία χωρίζει τον Κόλπος του Παλκ από τον Κόλπος του Μανάρ]]
thumb|Ο Κόλπος του Μανάρ

Ο **Πορθμός του Παλκ** (ταμίλ: பாக்கு நீரிணை Pākku Nīriṇai, σιναλέζικα: පෝක් සමුද් සමුද් Pok Samudra Sandhiya) είναι ένας πορθμός μεταξύ της πολιτείας Ταμίλ Ναντού της Ινδίας και της επαρχίας της Τζάφνα της Βόρειας Περιφέρειας του νησιωτικού κράτους της Σρι Λάνκα. Συνδέει τον κόλπο της Βεγγάλης στα βορειοανατολικά με τον κόλπο του Παλκ στα νοτιοδυτικά. Με ελάχιστο βάθος μικρότερο από 9,1 μέτρα, έχει πλάτος 40 έως 85 μίλια (64 έως 137 χλμ.) και μήκος 85 μίλια. Πολλά ποτάμια ρέουν σε αυτόν, συμπεριλαμβανομένου του ποταμού Βαϊγκάι (Vaigai) του Ταμίλ Ναντού. Ο πορθμός πήρε το όνομά του από τον Ρόμπερτ Παλκ, ο οποίος ήταν κυβερνήτης του Μαντράς (1755–1763) κατά την περίοδο της Βρετανικής Εταιρείας Ανατολικών Ινδιών.

## Γεωγραφία
Ο κόλπος του Παλκ είναι γεμάτος, στο νότιο άκρο του, με μια αλυσίδα χαμηλών νησιών και ομάδες υφάλων που ονομάζονται Γέφυρα του Αδάμ, ενώ ήταν ιστορικά γνωστά στην Ινδική μυθολογία ως "Ράμα Σέτου", δηλαδή η γέφυρα του Ραμ. Αυτή η αλυσίδα νησιών και υφάλων εκτείνεται μεταξύ του Ντανουσκόντι (Dhanushkodi) στο νησί Πάμπαν (επίσης γνωστό και ως νησί Ράμεσβαραμ) του Ταμίλ Ναντού και του νησιού Μανάρ της Σρι Λάνκα. Το νησί Ράμεσβαραμ συνδέεται με την ηπειρωτική χώρα της Ινδίας μέσω της γέφυρας Πάμπαν.

## Ιστορία
Το 1914, υπήρχαν τακτικά τρένα από το Μαντράς (σημερινό Τσεννάι) προς το Ντανουσκόντι (Dhanushkodi), ένα πλοίο για το Talaimannar στο νησί Μανάρ και στη συνέχεια ένα τρένο για το Κολόμπο. Το 1964, ένας κυκλώνας κατέστρεψε το Ντανουσκόντι και τον σιδηρόδρομο και προκάλεσε σοβαρές ζημιές κατά μήκος των ακτών του πορθμού του Παλκ και του κόλπου του Παλκ. Το Ντανουσκόντι δεν ξαναχτίστηκε και ο σιδηρόδρομος από το Talaimannar στη Mahawilachchiya της Σρι Λάνκα εγκαταλείφθηκε λόγω του εμφυλίου πολέμου (Αργότερα ξαναχτίστηκε πλήρως). Τουλάχιστον στη δεκαετία του 1970 υπήρχε ένα πορθμείο μεταξύ μικρών προβλήτων στο Ράμεσβαραμ και στο Talaimannar, αλλά αυτό διακόπηκε. Η υπηρεσία φέρι μποτ ξεκίνησε για λίγο περίπου το 2010, αλλά αυτή τη στιγμή δεν υπάρχουν επιβατικές συνδέσεις μέσω του πορθμού.

## Παραπομπές


Κατηγορία:Πορθμοί του Ινδικού Ωκεανού
Κατηγορία:Διεθνείς πορθμοί
Μεγάλη Κερασέα Τρικάλων

Η **Μεγάλη Κερασέα** ή **Μεγάλη Κερασιά** είναι οικισμός της Θεσσαλίας στην Περιφερειακή Ενότητα Τρικάλων.

## Γενικά στοιχεία
Η Μεγάλη Κερασέα βρίσκεται στα βόρεια όρια προς την Περιφερειακή Ενότητα Γρεβενών, σε υψόμετρο 500 μέτρων ενώ απέχει περίπου 17 χιλιόμετρα Δ.-ΒΔ. από την Καλαμπάκα (έδρα του δήμου) και 38 χιλιόμετρα ΒΔ. από τα Τρίκαλα. Ανατολικά περνάει ο χείμαρρος Ίων (Μουργκάνη) και νότια ο Μαλακασιώτικος που συμβάλλουν νοτιοανατολικότερα δίπλα στον οικισμό Μουργκάνη και σχηματίζουν τις αρχές του Πηνειού ποταμού ενώ βορειοδυτικά είναι ο οικισμός Ορθοβούνι. 

Μετά την ενσωμάτωση της Θεσσαλίας, αναφέρεται με το όνομά της από την Τουρκοκρατία ως *Κερασιά Μεϊδάν* το 1883 στο ΦΕΚ 126Α - 02/04/1883 να προσαρτάται στον τότε δήμο Καστανέας. Το 1924 με το ΦΕΚ 175Α - 30/07/1924 ορίστηκε έδρα της ομώνυμης νεοϊδρυθείσας κοινότητας και το 1928 με το ΦΕΚ 81Α - 14/05/1928 μετονομάστηκε σε Μεγάλη Κερασιά ενώ το 1940 διορθώθηκε σε Μεγάλη Κερασέα. Σύμφωνα με το πρόγραμμα ''Καλλικράτης'' μαζί με την Μουργκάνη αποτελούν κοινότητα που υπάγεται στη Δημοτική Ενότητα Καστανιάς του Δήμου Μετεώρων και σύμφωνα με την απογραφή 2011 έχει 111 κατοίκους. Η πορεία του πληθυσμού, μετά τον Β' Παγκόσμιο πόλεμο σύμφωνα με τις απογραφές είναι:

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Καλαμπάκας
Κατηγορία:Δήμος Μετεώρων
Επιχείρηση Ναυτική Παρακολούθηση

**Η Επιχείρηση Ναυτική Παρακολούθηση** ήταν μια επιχείρηση του ΝΑΤΟ κατά τη διάρκεια του πολέμου της Βοσνίας για την παρακολούθηση της συμμόρφωσης με τις κυρώσεις που επιβλήθηκαν κατά της πρώην Γιουγκοσλαβίας βάσει των ψηφισμάτων 713 (1991) και 757 (1992) του Συμβουλίου Ασφαλείας των Ηνωμένων Εθνών. Η επιχείρηση ξεκίνησε στις 16 Ιουλίου 1992 και διήρκεσε μέχρι τις 22 Νοεμβρίου 1992. Υπό την Ναυτική Παρακολούθηση, πλοία του ΝΑΤΟ από τις Μόνιμες Ναυτικές Ομάδες 1 και 2 του ΝΑΤΟ, τη μόνιμη ναυτική δύναμη του ΝΑΤΟ στη Μεσόγειο και τον Ατλαντικό, περιπολούσαν στα διεθνή ύδατα στα ανοικτά των ακτών του Μαυροβουνίου . Ενώ οι δυνάμεις του ΝΑΤΟ περιπολούσαν στα ανοικτά των ακτών του Μαυροβουνίου, η Δυτικοευρωπαϊκή Ένωση διεξήγαγε μια παράλληλη επιχείρηση, με την κωδική ονομασία **Επιχείρηση Απότομη Επαγρύπνηση** στο Στενό του Οτράντο. Η επιχείρηση τερματίστηκε στις 22 Νοεμβρίου 1992 και αντικαταστάθηκε από την πιο επιθετική **Επιχείρηση Ναυτική Ασπίδα** .

## Δείτε επίσης

* Γιουγκοσλαβικοί Πόλεμοι

## Παραπομπές
*
Κατηγορία:Στρατιωτική ιστορία της Μεσογείου
Κατηγορία:Πόλεμος της Βοσνίας
Κατηγορία:Σελίδες με μη επιθεωρημένες μεταφράσεις
Αρτύρ Λεκλέρ

Ο **Αρτύρ Λεκλέρ** (γαλλικά: *Arthur Leclerc*) είναι ένας Μονεγάσκος οδηγός αγώνων, γεννημένος στις 14 Οκτωβρίου του 2000, που αγωνίζεται στη Φόρμουλα 2 για το 2023 με την ομάδα DAMS. Είναι ο μικρότερος αδερφός του γνωστού Μονεγάσκου πιλότου **[[Σαρλ Λεκλέρ|Σάρλ Λεκλέρ]]** που αγωνίζεται με την Scuderia Ferrari στην Formula 1 και τερμάτισε στη δεύτερη θέση στο πρωτάθλημα των πιλότων το 2022.

## Προσωπική Ζωή
Ο Άρθουρ, γιος των Ερβέ Λεκλέρ και της Πασκάλ, είναι ο μικρότερος σε ηλικία γιος της οικογένειας, έχοντας τον Λορέντσο ως μεγαλύτερο αδερφό και έπειτα τον Σαρλ. Αναφορικά με τον Ερβέ Λεκλέρ, υπήρξε και ο ίδιος οδηγός στη Φόρμουλα 3 κατά το 1980 με 1990, αλλά απεβίωσε μόλις σε ηλικία 54 ετών λόγω μιας μακράς ασθένειας. Όπως έχει δηλώσει ο αδερφός του ο Σαρλ σε μία συνέντευξη του, η οικογένεια τους δεν είχε την οικονομική δυνατότητα να επενδύσει και στους δύο γιους τους, οι οποίοι ήθελαν να φτάσουν στη Φόρμουλα 1 και έτσι προτίμησαν να εστιάσουν στο Σαρλ, όντας μεγαλύτερος. Έτσι, η άνοδος του Άρθουρ έγινε σταδιακά και με μικρά βήματα καταφέρνοντας να βρίσκεται τώρα, εν έτει 2023 στη Φόρμουλα 2.

## Πρώιμη Καριέρα
μικρογραφία|'''2018 French F4 Championship'''

### Karting
Ο Άρθουρ Λεκλέρ ξεκίνησε την καριέρα του από πολύ νωρίς, οδηγώντας karting σε πολύ μικρή ηλικία. Αν και δεν μας είναι πολλά γνωστά για τα πρώτα βήματα της καριέρας του, το μόνο που γνωρίζουμε με βεβαιότητα είναι πως νίκησε το πρωτάθλημα των kart το 2014.

### French F4
Το 2018, αγωνίστηκε στο Γαλλικό Πρωτάθλημα της Φόρμουλα 4, τερματίζοντας στην πέμπτη θέση με δύο νίκες και συνολικά έξι βάθρα. Ξεκίνησε την καριέρα του στην ηλικία των 17, η οποία θεωρείται αρκετά μεγάλη ηλικία για να ξεκινήσεις καριέρα στη φόρμουλα, καθώς η οικογένεια του δεν είχε την οικονομική δυνατότητα και ήταν αποφασισμένοι να διαθέσουν όλους τους πόρους τους στον αδερφό του, Σαρλ Λεκλέρ προκειμένου να ενταχθεί στη Φόρμουλα 1.

### Formula 4
μικρογραφία|'''FIA F3 2021'''
Ο Λεκλέρ ήταν οδηγός στο πρωτάθλημα της FIA Formula E κατά την διάρκεια της σεζόν 2017-2018 και συνέχισε και την επόμενη σεζόν (2018-2019). Για την σεζόν 2019-2020 η Formula E ανακοίνωσε τον Λεκλέρ ως τον οδηγό δοκιμής για τη σεζόν. Η συμμετοχή του ίδιου στην Φόρμουλα Ε έληξε μετά το τέλος της σεζόν.

### Formula 3 Championship
Το 2021 έγινε μέλος της Red Bull academy, έχοντας σαν συμπαίκτη τον Olli Caldwell στην FIA Formula 3 Championship.

### Formula 2 Championship
Ανακοινώθηκε πως για το 2023 ο Λεκλέρ θα αγωνιζόταν με την ομάδα DAMSστη Formula 2, έχοντας ως συμπαίκτη τον Ayumu Iwasa.

## Παραπομπές


## Εξωτερικοί σύνδεσμοι
* 

Κατηγορία:Μονεγάσκοι
Μουργκάνη Τρικάλων

Η **Μουργκάνη** είναι οικισμός της Θεσσαλίας στην Περιφερειακή Ενότητα Τρικάλων.

## Γενικά στοιχεία
Η Μουργκάνη βρίσκεται προς τα βόρεια όρια με την Περιφερειακή Ενότητα Γρεβενών σε υψόμετρο 290 μέτρων. Απέχει περίπου 11 χιλιόμετρα Δ.-ΒΔ. από την Καλαμπάκα (έδρα του δήμου) και 31 χιλιόμετρα ΒΔ. από τα Τρίκαλα. Το χωριό είναι δίπλα στη συμβολή του χείμαρρου Μουργκάνι ή Ίων (στα βορειοανατολικά) και του Μαλακασιώτικου ρέματος (στα νότια) όπου σχηματίζεται ο Πηνειός ποταμός ενώ βορειοδυτικά στα 7 χιλιόμετρα είναι η Μεγάλη Κερασέα. Οι κάτοικοί του ασχολούνται με την γεωργία και την κτηνοτροφία.

Αναφέρεται επίσημα για πρώτη φορά ως ξεχωριστός οικισμός το 1961 να απογράφεται στην τότε κοινότητα Ορθοβουνίου. Σύμφωνα με το πρόγραμμα ''Καλλικράτης'' μαζί με την Μεγάλη Κερασέα αποτελούν την ομώνυμη κοινότητα που υπάγεται στη Δημοτική Ενότητα Καστανιάς του Δήμου Μετεώρων και σύμφωνα με την απογραφή 2011 έχει 74 κατοίκους. Η πορεία του πληθυσμού, μετά τον Β' Παγκόσμιο πόλεμο σύμφωνα με τις απογραφές είναι:

## Εξωτερικοί σύνδεσμοι

* Η παλαιά στρατιωτική γέφυρα ποταμού Μουργκάνη στον ιστότοπο https://www.greece.com/.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Καλαμπάκας
Κατηγορία:Δήμος Μετεώρων
Ο Μπο Φοβάται

***Ο Μπο Φοβάται*** (πρωτότυπος αγγλικός τίτλος: *Beau Is Afraid*) είναι μια Αμερικανική ταινία του 2023 σε σενάριο, σκηνοθεσία, και παραγωγή από τον Άρι Άστερ. Πρωταγωνιστούν οι Χοακίν Φίνιξ, Πάτι Λουπόν, Νέιθαν Λέιν, Έιμι Ράιαν, Κάιλι Ρότζερς, Πάρκερ Πόσεϊ, Στίβεν Χέντερσον, Μάικλ Γκαντολφίνι, Ζόε Λίστερ Τζόουνς, και Ρίτσαρντ Κάιντ.

*Ο Μπο Φοβάται* έκανε πρεμιέρα στο Alamo Drafthouse Cinema την 1 Απριλίου του 2023, και έκανε μια περιορισμένη κυκλοφορία στις Ηνωμένες Πολιτείες Αμερικής στις 14 Απριλίου, κάνοντας την ευρεία της κυκλοφορία την επόμενη εβδομάδα, από την A24. Έλαβε γενικά θετικά σχόλια από τους κριτικούς αλλά είναι εισπρακτική αποτυχία, εισπράττοντας $11 εκατομμύρια απέναντι σε έναν προϋπολογισμό $35 εκατομμυρίων.

## Παραπομπές


## Εξωτερικοί σύνδεσμοι

* Επίσημος ιστότοπος
*  στην IMDb

Κατηγορία:Ταινίες του 2023
Κατηγορία:Αμερικανικές ταινίες της δεκαετίας 2020
Κατηγορία:Αγγλόφωνες ταινίες
Κατηγορία:Κωμικές ταινίες
Κατηγορία:Ταινίες παραγωγής A24
Κατηγορία:Ταινίες IMAX
Α.Σ. Ανθεμούς Γαλάτιστας

Ο **Αθλητικός Σύλλογος Γαλάτιστας «η Ανθεμούς»** είναι αθλητικός σύλλογος που εδρεύει στη Γαλάτιστα Χαλκιδικής. Επίσημο έτος ίδρυσής του είναι το 1962, χρώματά του το πράσινο και το λευκό και έμβλημά του ο Πύργος της Γαλάτιστας, ενώ αντλεί την ονομασία του από την Ανθεμούσα, περιοχή της αρχαίας Μακεδονίας. Δραστηριοποιείται στο άθλημα του ποδοσφαίρου και αποτελεί ένα από τα ιστορικότερα ποδοσφαιρικά σωματεία του νομού Χαλκιδικής.

Αγωνίζεται στην Α΄ Κατηγορία Ε.Π.Σ. Χαλκιδικής και έδρα της αποτελεί το Δημοτικό Γήπεδο Γαλάτιστας «Νίκος Αβέρης».

## Ιστορία
Την αγωνιστική περίοδο 1974-75 η Ανθεμούς Γαλάτιστας κατέκτησε το Κύπελλο Ε.Π.Σ. Χαλκιδικής για πρώτη φορά και προκρίθηκε στην επόμενη φάση του Κυπέλλου Ελλάδας ερασιτεχνών όπου αποκλείστηκε από την μετέπειτα νικήτρια της διοργάνωσης, την ομάδα ερασιτεχνών του ΠΑΟΚ στην Τούμπα. Την αγωνιστική περίοδο 1989-90 αναδείχθηκε πρωταθλήτρια Α΄ Κατηγορίας Ε.Π.Σ. Χαλκιδικής και προβιβάστηκε στην Δ΄ Εθνική κατηγορία, όπου και αγωνίστηκε από το 1990-91 έως το 1993-94.

Συνολικά έχει 4 παρουσίες στην Δ΄ Εθνική, έχει κατακτήσει 6 φορές το Κύπελλο Ε.Π.Σ. Χαλκιδικής και 2 φορές υπήρξε φιναλίστ, ενώ ανέδειξε μεταξύ άλλων τον Δημήτρη Σουάνη που αγωνίστηκε στην Α΄ Εθνική με τον Πανιώνιο και τον Α.Ο. Ξάνθη.

## Τίτλοι
* Πρωτάθλημα Α Κατηγορίας Ε.Π.Σ. Χαλκιδικής: 2
**1989-90, 1994-95  
* Κύπελλο Ε.Π.Σ. Χαλκιδικής: 6
**1975, 1990, 1991, 1994, 1995, 2002
***Φιναλίστ (2): 1996, 2020

## Αξιόλογοι ποδοσφαιριστές
* Δημήτριος Σουάνης

## Παραπομπές


## Εξωτερικοί σύνδεσμοι
* Επίσημο ιστολόγιο
* Επίσημη σελίδα Facebook

Κατηγορία:Αθλητικοί σύλλογοι Χαλκιδικής
Κατηγορία:Ιδρύσεις αθλητικών συλλόγων το 1962
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1962
Μύκανη Τρικάλων

Η **Μύκανη** απογράφεται ως ξεχωριστός συνοικισμός της Οξύνειας στο Δήμο Μετεώρων στην Περιφερειακή Ενότητα Τρικάλων. 

## Γενικά στοιχεία
Η Μυκάνη βρίσκεται σε υψόμετρο 303 μέτρων και απέχει περίπου  6 χιλιόμετρα  ΝΑ. από την Οξύνεια, 17 χιλιόμετρα ΒΔ. την Καλαμπάκα (έδρα του δήμου) και 37 χιλιόμετρα ΒΔ. από τα Τρίκαλα. Πρόκειται για περιοχή ανάμεσα στον χείμαρρο Μουργκάνι (Α.) και τον Αυτοκινητόδρομο Αθήνα - Θεσσαλονίκη - Εύζωνοι, όπου βρίσκονται δύο ιδιωτικοί κυλινδρόμυλοι και βιομηχανία τσιμεντόλιθων και στους οποίους απασχολούνται κάτοικοι της Οξύνειας. Σύμφωνα με το πρόγραμμα ''Καλλικράτης'', ανήκει στην κοινότητα Οξύνειας που υπάγεται στη Δημοτική Ενότητα Χασίων του Δήμου Μετεώρων και σύμφωνα με την απογραφή 2011 απογράφησαν 16 κάτοικοι ενώ με αυτήν του 2001 ήταν 96.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Μετεώρων
Μιχάλης Καρλής

Ο **Μιχάλης Καρλής** (8 Ιανουαρίου 2003) είναι Έλληνας επαγγελματίας μπασκετμπολίστας. Έχει ύψος 1,86 μέτρα, βάρος 85 κιλά και αγωνίζεται στη θέση πόιντ γκαρντ.

## Επαγγελματική Καριέρα
Ο Καρλής εντάχθηκε στο νεανικό πρόγραμμα της ΑΕΚ το 2018. Στις 18 Αυγούστου 2021, υπέγραψε το πρώτο του επαγγελματικό συμβόλαιο με την ΑΕΚ. Σε 7 αγώνες πρωταθλήματος, είχε μέσο όρο 1 πόντο σε λιγότερο από 4 λεπτά ανά αγώνα.

Στις 25 Σεπτεμβρίου 2022, υπέγραψε με τους Dornbirn Lions. Στη σεζόν είχε μέσο όρο 12 πόντους, 5,1 ασίστ, 4,5 ριμπάουντ και 2,5 κλεψίματα σε 32 λεπτά ανά αγώνα.

Ο Καρλής, υπέγραψε συμβόλαιο με την Αναγέννηση Αρκαλοχωρίου για την σεζόν 2023-2024.

Την σεζόν 2024-2025, ο Μιχάλης Καρλής υπέγραψε με τον Αστέρα Τέμενης, κάνοντας εκπληκτική χρονιά για το πρωτάθλημα της Πρωτάθλημα καλαθοσφαίρισης ανδρών National League 2 έχοντας σκοράρει συνολικά 368 πόντους με 28 τρίποντα σε 23 παιχνίδια.

Ο πρώτος σκόρερ πέρυσι του Αστέρα Τέμενης, ο Μιχάλης Καρλής (16,1 π.) θα αγωνίζεται του χρόνου στη National League 1 καθώς αποκτήθηκε από το Ν.Ο. Σαρωνίδας.

Την χειμερινή μεταγραφική περίοδο 2025-2026, τον απέκτησε η Αθλητική Ένωση Δόξας-Πύρρου Άρτας.

## Παραπομπές

# Από τον Ηρόδοτο στην ΑΕΚ ο Μιχάλης Καρλής
# Στην "Βασίλισσα" ο Μιχάλης Καρλής του Ηροδότου
# Καλή επένδυση με Καρλή η ΑΕΚ
# Ενίσχυση με το βλέμμα στο μέλλον για την ΑΕΚ: Καρλής... 2023!
# Επαγγελματικό συμβόλαιο σε Καρλή  
# ΜΠΑΣΚΕΤ: Στον Αστέρα Τέμενης ο Μιχάλης Καρλής
# Στην Σαρωνίδα ο Καρλής
# Δόξα Πύρρου Άρτας: Πρώτη κίνηση ο Καρλής

## Εξωτερικοί σύνδεσμοι
* The Players Pick Profile 
* Προφίλ ProBallers.com
* Προφίλ Basketball.eurobasket.com

Κατηγορία:Έλληνες καλαθοσφαιριστές
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Αναγέννησης Αρκαλοχωρίου
Κατηγορία:Καλαθοσφαιριστές Αστέρα Τεμένης
Κατηγορία:Πόιντ γκαρντ
Θάλασσα των Λακκαδίβων

Η **Θάλασσα των Λακκαδίβων**, γνωστή και ως Θάλασσα του Λακσαντγουίπ, είναι ένα υδάτινο σώμα που συνορεύει με την Ινδία (συμπεριλαμβανομένων των νησιών Λακσαντγουίπ), τις Μαλδίβες και τη Σρι Λάνκα. Βρίσκεται νοτιοδυτικά της Καρνάτακα, δυτικά της Κεράλα και νότια του Ταμίλ Ναντού. Αυτή η ζεστή θάλασσα έχει σταθερή θερμοκρασία νερού καθ' όλη τη διάρκεια του έτους και είναι πλούσια σε θαλάσσια ζωή, μόνο ο κόλπος του Μανάρ φιλοξενεί περίπου 3.600 είδη. Το Μανγκαλόρ, το Kasaragod, το Κανούρ, το Kozhikode, το Ponnani, το Κοτσί, το Alappuzha, το Κολλάμ, το Τιρουβανανταπουράμ, το Tuticorin, το Κολόμπο και το Μαλέ είναι μεγάλες πόλεις στις όχθες της θάλασσας των Λακκαδίβων. Το Κανγιακουμάρι, το νοτιότερο άκρο της χερσονήσου της Ινδίας, συνορεύει επίσης με τη θάλασσα των Λακκαδίβων.

## Γεωγραφική θέση
[right|thumb|Θέα της θάλασσας των Λακκαδίβων από το [Βιλινγκίλι]]
thumbnail|Η παραλία Muzhappilangad της θάλασσας των Λακκαδίβων
right|thumb|Η παραλία Κολλάμ της θάλασσας των Λακκαδίβων
Ο Διεθνής Υδρογραφικός Οργανισμός ορίζει τα όρια της Θάλασσας των Λακκαδίβων ως εξής:

Στη Δύση: Μια γραμμή που εκτείνεται από το Sadashivgad στη δυτική ακτή της Ινδίας (14°48′N 74°07′E) έως την Corah Divh (13°42′N 72°10′E) και από εκεί κάτω από τη δυτική πλευρά του Λακσαντγουίπ και των Μαλδίβων στο νοτιότερο σημείο της ατόλης Αντού των Μαλδίβων.

Στον Νότο: Μια γραμμή που εκτείνεται από το Ντόντρα Χεντ, το νοτιότερο άκρο της Σρι Λάνκα, μέχρι το πιο νότιο σημείο της ατόλης Αντού.

Στην Ανατολή: Οι δυτικές ακτές της Σρι Λάνκα και της Ινδίας.

Στα βορειοανατολικά: Η Γέφυρα του Αδάμ (μεταξύ Ινδίας και Σρι Λάνκα).

## Παραπομπές


Κατηγορία:Θάλασσες της Ασίας
Κατηγορία:Υδάτινα σώματα της Ινδίας